Conceptul din spatele unui termoșemineu presupune utilizarea unui sistem de încălzire care arată ca un șemineu dar are rolul unei centrale termice. Un focar de șemineu clasic poate încălzi doar una, maximum două încăperi și emană căldură doar în jurul său, acolo unde este amplasat. În schimb, un termoșemineu poate fi conectat la o rețea de radiatoare sau la încălzirea prin pardoseală și poate trimite apa caldă către obiectele sanitare din locuință.